Na temelju članka 6. stavka 8. Zakona o zakupu i kupoprodaji poslovnoga prostora („Narodne novine“ 125/11, 64/15 i 112/18) u vezi sa člankom 39. Statuta Grada Pule - Pola („Službene novine Grada Pule - Pola“ br. 7/09, 16/09, 12/11, 1/13, 2/18 i 2/20), Gradsko vijeće Grada Pule - Pola na sjednici održanoj dana \_\_\_\_\_\_\_\_\_\_\_\_\_2020. godine, donosi

**O D L U K U**

**o izmjenama i dopunama Odluke o utvrđivanju zakupnine, zona i djelatnosti u poslovnom prostoru Grada Pule-Pola**

**Članak 1.**

U Odluci o utvrđivanju zakupnine, zona i djelatnosti u poslovnom prostoru Grada Pule - Pola („Službene novine Grada Pule - Pola“ br. 12/19, 20/19 i 4/20) u članku IV. stavku 1.točki „I ZONA“ brišu se riječi (ulice): „Flavijevska, 43. istarske divizije, Trg I. istarske brigade“.

**Članak 2.**

Članak IV. stavak 1. točka „II ZONA“ dopunjuje se na način da se ispred riječi: „Splitska ulica“ dodaje riječ: „Flavijevska“, a iza riječi „Trg na Mostu“ dodaju riječi: “43. istarske divizije, Trg I. istarske brigade,“.

**Članak 3.**

U Odluci o utvrđivanju zakupnine, zona i djelatnosti u poslovnom prostoru Grada Pule - Pola mijenja se grafički prikaz koji čini sastavni dio navedene Odluke na način da se ulice Flavijevska, 43. istarske divizije i Trg I. istarske brigade označene zelenom bojom, označavaju plavom bojom.

**Članak 4.**

U članku IV. iza stavka 1. dodaje se stavak 2. koji glasi:

„Ukoliko se poslovni prostor nalazi na uglu, odnosno križanju dviju ulica iz različitih zona utvrđenih ovom Odlukom, uzima se da pripada onoj zoni u kojoj je ulica s koje strane poslovni prostor ima ulaz, a ukoliko ulaz postoji s obje strane, uzima se zona koja je nižeg ranga.“

**Članak 5.**

U članku VI. iza 4. dodaje se stavak 5. koji glasi:

„Djelatnost u poslovnom prostoru obavlja se kroz cijelu kalendarsku godinu, osim u uvjetima pod kojima je korištenje poslovnog prostora djelomično onemogućeno u trajanju najviše trideset dana, bez krivnje zakupnika, te u slučajevima adaptacije poslovnog prostora za vrijeme trajanja zakupa, uz predočenje dokaza u pisanom obliku.“

**Članak 6.**

Članak XI. stavak 1. mijenja se na način da umjesto riječi „točke“ dolazi riječ „članka“.

**Članak 7.**

Sve ostale odredbe Odluke o utvrđivanju zakupnine, zona i djelatnosti u poslovnom prostoru Grada Pule-Pola („Službene novine Grada Pule“ br. 12/19, 20/19 i 4/20) ostaju neizmijenjene i na snazi.

**Članak 8.**

Ova Odluka stupa na snagu osmog dana od dana objave u Službenim novinama Grada Pule -Pola.

KLASA:

Urbroj:

Pula,

**GRADSKO VIJEĆE GRADA PULE**

**PREDSJEDNIK**

**Tiziano Sošić**